Odense Adresse-Contoirs Efterretninger, 1835-01-12
Amerika. Blandinger. Almindelig Politik. Fredsbasunen, hvis Klang allerede forrige Postdag begyndte at mærkes, lyder stærkere og stærkere, og isærdeeleshed tonede den kraftigt ved de politiske Lykønskninger paa Aarets første Dag, i Frankerig og Belgien. Forholdene have nu dannet sig saaledes, at Ruslands Gesandt, ei heller iaar behøvede, at gjøre en Udflugt fra Paris, for at undgaae, i Spidsen for det diplomatiske Korps, at bringe de Franskes Konge dettes Lykønskning. Tvertimod see vi dennesinde Grev Pozzo di Borgo tolke dets Hylding og dets gode Ønsker, samt dets Glæde over den imellem Souverainerne herskende gode Forstaaelse, over Fredens Vedligeholdelse og over den stærke Borgen, som det Forbigangne yder for Fremtiden. Jkke mindre varmt udtalede Kong Ludvig Philip i sit Svar sine Forhaabninger om Almeen fredens Vedligeholdelse, hvortil han knyttede den bemærkning, at jo længere den varer, desto mere formindskes de Farer, som kunde indvirke forstyrrende paa den. Endnu bestemtere udtalede Belgiernes Konge sig i denne Henseende, idet han i sit Svar til Repræsentanternes Deputation ønskede sig tillykke med at kunne meddele dem, at de Bekymringer, som ved Aarets Slutning ikke syntes at være uden Grund, nu ere hævede, og ved at kunne tilføie, at han ifølge de bestemteste Efterretninger nu havde erholdt fuldkommen Vished om, at Europas Fred er paa intet Punkt truet. "Det er mig, sagde Kong Leopold, saa meget desto behageligere, ved Aarskiftet at kunne give Dem denne Forsikkring, fordi, da flere af Dem have sinde, at besøge deres Provinds og deres Familier, disse kunne underrette deres Kommittenter herom." J Hs. Majestæts Svar paa en Tale af Præsidenten for Kassationsretten forekom ligeledes følgende mærkelige Yttring: "J den sidste Tid kunde Man et Øieblik befrygte, at Europas Rolighed vilde blive forstyrret; men nu begynder Horizonten at opklare sig, og Sikkerheden vaagner atter. Regjeringerne ere for oplyste til at de letfærdigen skulde udsætte Nationernes Fred, ja maaskee selv deres Existents for Fare. Alle begribe, at det er bedre, at befæste og efterhaanden forbedre sine egne Jnstitutioner, samt at arbeide paa at forøge Nationernes Velfærd, end at fremkalde Scener, hvis Følger Jngen kunne forudsee." Efter disse Yttringer kan det kun ansees som en Følge af de foregaaende mørke Tegn, at de belgiske Soldater, hvis Permission var udløben med den 1 Jan., alle vende tilbage til deres Regimenter, at ogsaa fra Depoterne Mandskaber støde til Krigsbataillonerne, og at den belgiske Regjering fra den franske har modtaget den officielle Efterretning, at saasnart et hollandsk Regiment maatte sætte Foden paa belgisk Grund, skulde den franske Armee strax rykke ind i Belgien, med mindre Kong Leopold vilde sætte sig derimod. Jmedens Hertugen af Leuchtenberg, eller som han nu kaldes: Hertugen af Santa Cruz, har begivet sig paa Reisen til sin unge Gemalinde, skal den hende forhen tiltænkte Brudgom, Don Miguel, af Fortvivlelse over sine feilslagne, Forhaabninger, nu gaae paa Frierie. Det første Forsøg i denne Henseende, hos Hertugen af Modenas Datter, skal være mislykket, fordi Hertugen, uagtet deres venskabelige Forhold, ikke vilde overlade ham Prindsessen, for han havde gjenerobret Portugal. Denne betingelse kom ikke Don Miguel beleiligt, og Man vil nu vide, at han, for at trøste sig over den modtagne Kurv, allerede søger en ny ægteskabelig Forbindelse med Grev Belmontes Datter. Han opholder sig iøvrigt endnu i Rom, som han dog snart agter at forlade.